3.

dopĺňajú sa tieto články ║: „Článok 2a Európska sieť prevádzkovateľov prenosovej sústavy pre elektrickú energiu Všetci prevádzkovatelia prenosovej sústavy spolupracujú na úrovni Spoločenstva prostredníctvom ║Európskej siete prevádzkovateľov prenosovej sústavy pre elektrickú energiu s cieľom zabezpečiť optimálne riadenie a zdravý technický vývoj európskej prenosovej siete pre elektrickú energiu a podporovať dokončenie vnútorného trhu s elektrinou . Článok 2b Zriadenie Európskej siete prevádzkovateľov prenosovej sústavy pre elektrickú energiu 1. Prevádzkovatelia prenosovej sústavy pre elektrickú energiu najneskôr do […] predložia Komisii a agentúre návrh stanov, zoznam budúcich členov a návrh rokovacieho poriadku ▐ s cieľom zriadiť Európsku sieť prevádzkovateľov prenosovej sústavy pre elektrickú energiu. 2. Do šiestich týždňov od ich prijatia agentúra poskytne Komisii stanovisko k návrhu stanov, zoznamu členov a návrhu rokovacieho poriadku. 3. Komisia vyjadrí stanovisko k návrhu stanov, zoznamu budúcich členov a návrhu rokovacieho poriadku do 3 mesiacov od prijatia stanoviska agentúry. 4. Do 3 mesiacov od prijatia stanoviska Komisie prevádzkovatelia prenosovej sústavy zriadia Európsku sieť prevádzkovateľov prenosovej sústavy pre elektrickú energiu, prijmú jej stanovy a rokovací poriadok a uverejnia ich. Článok 2c Úlohy Európskej siete prevádzkovateľov prenosovej sústavy pre elektrickú energiu 1. S cieľom dosiahnuť ciele stanovené v článku 2a, Európska sieť prevádzkovateľov prenosovej sústavy pre elektrickú energiu odsúhlasí a predloží agentúre na schválenie, po postupe stanovenom v článku 2d v spojení s článkom 6 ods. 3 nariadenia (ES) č. …/2008 [o zriadení Agentúry pre spoluprácu energetických regulačných orgánov], nasledujúce : a) návrh sieťových predpisov v oblastiach uvedených v odseku 3, ktorý vypracovala v spolupráci s účastníkmi trhu a užívateľmi siete ; b) spoločné nástroje pre prevádzku siete a plány výskumu; c) 10-ročný investičný plán obsahujúci výhľad primeranosti výroby, raz za dva roky; d) opatrenia na zabezpečenie koordinácie prevádzky siete v reálnom čase, a to za podmienok normálnej prevádzky a núdzového stavu; e) usmernenia o koordinácii technickej spolupráce medzi prevádzkovateľmi prenosových sústav Spoločenstva a prevádzkovateľmi prenosových sústav tretích krajín; f) ročný pracovný program založený na prioritách stanovených agentúrou ; g) výročnú správu; a h) ročný výhľad týkajúci sa primeranosti výroby v letnom a zimnom období. 2. Ročný pracovný program uvedený v odseku 1 písm. f) obsahuje zoznam a opis sieťových predpisov, plán spoločných operácií siete a výskumno-vývojových aktivít, ktoré sa majú navrhnúť v danom roku, a orientačný kalendár. 3. Podrobné sieťové predpisy pokrývajú tieto oblasti podľa priorít stanovených v ročnom pracovnom programe: a) pravidlá bezpečnosti a spoľahlivosti vrátane pravidiel interoperability a postupov v núdzových situáciách ; b) pravidlá pripojenia a prístupu k sieti; ▐ c) pravidlá prideľovania cezhraničnej kapacity a riadenia preťaženia; ▐ d) pravidlá transparentnosti týkajúce sa siete ; e) pravidlá vyrovnávania a vyúčtovania vrátane pravidiel rezervy elektrickej energie; f) pravidlá ▐ kompenzácie medzi prevádzkovateľmi prenosovej sústavy; g) energetickú účinnosť v súvislosti s elektrickými sieťami. 4. Agentúra monitoruje vykonávanie sieťových predpisov Európskou sieťou prevádzkovateľov prenosovej sústavy pre elektrickú energiu . 5. Európska sieť prevádzkovateľov prenosovej sústavy pre elektrickú energiu každé dva roky po schválení agentúrou uverejní 10-ročný plán investícií do siete pre celé Spoločenstvo. Tento investičný plán ║obsahuje modelovanie integrovanej siete, rozvojový scenár, správu o primeranosti výroby a hodnotenie prispôsobivosti sústavy. Investičný plán vychádza najmä z vnútroštátnych investičných plánov zohľadňujúc regionálne aspekty a aspekty Spoločenstva týkajúce sa plánovania siete vrátane usmernení pre transeurópske energetické siete v súlade s rozhodnutím Európskeho parlamentu a Rady č. 1364/2006/ES (11) V investičnom pláne sa uvádzajú medzery v investíciách, najmä pokiaľ ide o cezhraničnú kapacitu, a sú v ňom zahrnuté investície do prepojení a do inej infraštruktúry potrebnej pre účinné obchodovanie a hospodársku súťaž a pre bezpečnosť dodávok. K investičnému plánu je priložený prehľad prekážok zvyšovania cezhraničnej kapacity siete vyplývajúcich z rozličných postupov schvaľovania alebo rozličnej praxe. Prevádzkovatelia prenosovej sústavy plnia tento zverejnený investičný plán. 6. Európska sieť prevádzkovateľov prenosovej sústavy pre elektrickú energiu môže z vlastného podnetu predložiť agentúre návrh sieťových predpisov v akejkoľvek oblasti, ktorá nie je uvedená v odseku 3, s cieľom splniť cieľ stanovený v článku 2a. Agentúra prijme tieto sieťové predpisy po vykonaní postupu stanoveného v článku 2f a zabezpečí, aby tieto sieťové predpisy neboli v rozpore s usmerneniami prijatými podľa článku 2e. Článok 2d Monitorovanie agentúrou 1. Agentúra monitoruje plnenie úloh Európskej siete prevádzkovateľov prenosovej sústavy pre elektrickú energiu uvedených v článku 2c ods. 1. 2. Európska sieť prevádzkovateľov prenosovej sústavy pre elektrickú energiu zhromažďuje všetky relevantné informácie o vykonávaní sieťových predpisov a predkladá ich agentúre na vyhodnotenie. 3. Európska sieť prevádzkovateľov prenosovej sústavy pre elektrickú energiu predloží agentúre na schválenie návrh sieťových predpisov a dokumenty uvedené v článku 2c ods. 1 . ▐ Agentúra monitoruje vykonávanie sieťových predpisov, realizáciu 10-ročného investičného plánu a ročného pracovného programu a výsledky tohto monitorovania zahrnie do svojej výročnej správy. V prípade, že prevádzkovatelia prenosovej sústavy nedodržiavajú sieťové predpisy, neplnia 10-ročný investičný plán alebo ročný pracovný program, agentúra o tom informuje Komisiu. Článok 2e Vypracovanie usmernení 1. Komisia po konzultáciách s agentúrou vypracuje ročný zoznam priorít, v ktorom určí otázky prvoradého významu z hľadiska rozvoja vnútorného trhu s elektrinou . 2. So zreteľom na tento zoznam priorít Komisia poverí agentúru, aby najneskôr do šiestich mesiacov vypracovala návrh usmernení, v ktorom sa stanovia základné, jasné a objektívne zásady harmonizácie pravidiel podľa článku 2c. 3. Pri vypracúvaní týchto usmernení agentúra formálne konzultuje otvoreným a transparentným spôsobom s Európskou sieťou prevádzkovateľov prenosovej sústavy pre elektrinu a s inými zainteresovanými stranami. 4. Agentúra na základe týchto konzultácií prijme návrh usmernení. Špecifikuje všetky pripomienky získané počas konzultácií a objasní, ako ich zohľadnila. Ak pripomienky neboli zohľadnené, agentúra predloží odôvodnenie. 5. Komisia môže z vlastnej iniciatívy alebo na žiadosť agentúry začať rovnaký postup v prípade aktualizácie usmernení. Článok 2f Vypracovanie sieťových predpisov 1. Do šiestich mesiacov po prijatí usmernení agentúrou a v súlade s článkom 2e Komisia poverí Európsku sieť prevádzkovateľov prenosovej sústavy pre elektrinu, aby vypracovala návrh sieťových predpisov, ktoré budú v plnom súlade so zásadami stanovenými v usmerneniach. 2. Pri vypracúvaní týchto sieťových predpisov Európska sieť prevádzkovateľov prenosovej sústavy pre elektrinu zohľadňuje odborné znalosti účastníkov trhu a užívateľov siete a pravidelne ich informuje o dosiahnutom pokroku. 3. Európska sieť prevádzkovateľov prenosovej sústavy pre elektrinu predkladá návrhy sieťových predpisov agentúre. 4. Agentúra vedie o návrhoch sieťových predpisov otvoreným a transparentným spôsobom formálne konzultácie. 5. Agentúra na základe týchto konzultácií prijme návrh sieťových predpisov. Špecifikuje pripomienky získané počas konzultácií a objasní, ako ich zohľadnila. Ak pripomienky neboli zohľadnené, agentúra predloží odôvodnenie. 6. Agentúra môže z vlastnej iniciatívy alebo na žiadosť Európskej siete prevádzkovateľov prenosovej sústavy pre elektrinu vykonať revíziu existujúcich predpisov uplatnením rovnakého postupu. 7. Na základe odporúčania agentúry môže Komisia predložiť sieťový predpis výboru uvedenému v článku 13 ods. 1 na účely jeho konečného prijatia v súlade s regulačným postupom s kontrolou uvedeným v článku 13 ods. 2. Článok 2g 1. Konzultácie 1. Agentúra pri plnení svojich úloh formálne konzultuje ▐ otvoreným a transparentným spôsobom ▐ so všetkými príslušnými účastníkmi trhu; konzultácie sa týkajú dodávateľských a výrobných podnikov, zákazníkov, užívateľov sústavy, prevádzkovateľov distribučnej sústavy, ako aj príslušných (odvetvových) združení, technických orgánov a platforiem zainteresovaných strán. 2. Všetky dokumenty a zápisnice zo zasadnutí týkajúce sa záležitostí uvedených v odseku 1 sa uverejnia. 3. Agentúra pred prijatím usmernení a sieťových predpisov uvedie pripomienky, ktoré dostala v priebehu konzultácie, a objasní ako boli tieto pripomienky zohľadnené. Ak pripomienky neboli zohľadnené, predloží agentúra odôvodnenie. 4. Európska sieť prevádzkovateľov prenosovej sústavy pre elektrickú energiu spolupracuje s účastníkmi trhu a užívateľmi siete v súlade s článkom 2f ods. 2. Článok 2h Náklady Náklady spojené s činnosťami Európskej siete prevádzkovateľov prenosovej sústavy pre elektrickú energiu uvedenými v článkoch 2a až 2j znášajú prevádzkovatelia prenosovej sústavy a zahrnú sa do výpočtu taríf. Regulačné orgány schvália tieto náklady len v prípade, že sú prijateľné a primerané. Článok 2i Regionálna spolupráca prevádzkovateľov prenosovej sústavy 1. Prevádzkovatelia prenosovej sústavy nadviažu regionálnu spoluprácu v rámci Európskej siete prevádzkovateľov prenosovej sústavy pre elektrickú energiu s cieľom podieľať sa na úlohách uvedených v článku 2c ods. 1. Predovšetkým každé dva roky uverejňujú regionálny investičný plán a môžu prijať investičné rozhodnutia založené na tomto pláne. Regionálny investičný plán nesmie byť v rozpore s 10-ročným investičným plánom uvedeným v článku 2c ods. 1 písm. c). 2. Prevádzkovatelia prenosovej sústavy podporujú prevádzkové mechanizmy s cieľom zabezpečiť optimálne riadenie siete a v prípade, že je to efektívne, podporiť rozvoj výmeny energie, koordinované prideľovanie cezhraničnej kapacity ▐ a zlučiteľnosť cezhraničných vyrovnávajúcich ▐ mechanizmov. ▐ Článok 2j Technická spolupráca prevádzkovateľov prenosových sústav Spoločenstva a tretích krajín 1. Technickú spoluprácu medzi prevádzkovateľmi prenosových sústav Spoločenstva a prevádzkovateľmi prenosových sústav tretích krajín monitorujú vnútroštátne regulačné orgány. 2. Ak v priebehu tejto technickej spolupráce dôjde k rozporom medzi pravidlami a sieťovými predpismi prijatými agentúrou, vnútroštátny regulačný orgán požiada agentúru o objasnenie.